CELEX: 32003R1021
Language: lt
Date: 2003-06-13 00:00:00
Title: 2003 m. birželio 13 d. Komisijos reglamentas (EB) Nr. 1021/2003 dėl tam tikrų produktų klasifikavimo pagal Kombinuotąją nomenklatūrą

Svarbus teisinis pranešimas

|

32003R1021

Oficialusis leidinys L 147 , 14/06/2003 p. 0012 - 0013

		Komisijos reglamentas (EB) Nr. 1021/20032003 m. birželio 13 d.dėl tam tikrų produktų klasifikavimo pagal Kombinuotąją nomenklatūrąEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 23176/2002 [2], ypač į jo 9 straipsnio 1 dalį,kadangi:(1) Norint užtikrinti Reglamento (EEB) Nr. 2658/87 priede pateiktos kombinuotosios nomenklatūros vieningą taikymą, būtina priimti priemonių dėl šio reglamento priede išvardytų prekių klasifikavimo.(2) Reglamentu (EEB) Nr. 2658/87 nustatyti kombinuotosios nomenklatūros aiškinimo bendrieji principai. Šios taisyklės taikomos ir bet kuriai kitai nomenklatūrai, sudarytai atsižvelgiant į konkrečias Bendrijos nuostatas, kurios pagrindą visiškai ar iš dalies sudaro kombinuotoji nomenklatūra, arba kuria nustatoma papildomų kombinuotosios nomenklatūros suskirstymo punktų, siekiant taikyti tarifines ir kitas priemones, susijusias su prekyba prekėmis.(3) Pagal tas bendrąsias taisykles šio reglamento priede pateiktos lentelės 1 skiltyje apibūdintos prekės dėl 3 skiltyje nurodytų priežasčių turėtų būti klasifikuojamos pagal 2 skiltyje nurodytą KN kodą.(4) Tikslinga, kad pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalį turėtojas trijų mėnesių laikotarpį galėtų toliau remtis valstybių narių muitinės institucijų paskelbta privalomąja tarifine informacija dėl prekių klasifikavimo pagal kombinuotąją nomenklatūrą, kuri neatitinka šio reglamento nuostatų.(5) Šiame reglamente numatytos priemonės atitinka Muitinės kodekso komiteto nuomonę,PRIĖMĖ ŠĮ REGLAMENTĄ:1 straipsnisŠio reglamento priede pateiktos lentelės 1 skiltyje apibūdintos prekės kombinuotojoje nomenklatūroje turi būti klasifikuojamos pagal tos lentelės 2 skiltyje nurodytą atitinkamą KN kodą.2 straipsnisPagal Reglamento (EEB) Nr. 2913/92 12 straipsnio 6 dalį trijų mėnesių laikotarpį galima toliau remtis valstybių narių muitinės institucijų paskelbta privalomąja tarifine informacija, kuri neatitinka šio reglamento nuostatų.3 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. birželio 13 d.Komisijos varduFrederik BolkesteinKomisijos narys[1] OL L 256, 1987 9 7, p. 1.[2] OL L 331, 2002 12 7, p. 3.[3] OL L 302, 1992 10 19, p. 1.[4] OL L 311, 2000 12 12, p. 17.--------------------------------------------------PRIEDASPrekių aprašymas | Klasifikavimas (KN kodas) | Priežastys |(1) | (2) | (3) |Diskų formos produktas (apie 4,5 cm skersmens ir apie 1 cm storio), pagamintas iš išpūstų ryžių, kurio vienas paviršius padengtas plonu tamsiai rudos spalvos aptepo sluoksniu, ne storesniu kaip 0,5 mm, kurio sudėtyje yra mažiau kaip 0,4 % kakavos. Produkto sudėtyje taip pat yra cukraus, daržovių riebalų, nugriebto ir pusiau nugriebto pieno miltelių, išrūgų miltelių, saldžiavaisio pupmedžio miltelių, sojos pupelių licitino, dažiųjų ir kvapiųjų priedų. Jis pateikiamas mažmeninei prekybai. (Žr. nuotrauką) | 19041030 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis, 18 skyriaus 1 pastaba, 19 skyriaus 3 pastaba bei 1904, 190410 ir 19041030 KN kodų formuluotėmis. Taikant 19 straipsnio 3 pastabą, šio produkto sudėtyje yra mažiau kaip 6 % masės kakavos, skaičiuojant visiškai suliesinus (žr. Suderintosios sistemos 19 skyriaus paaiškinančiąją pastabą). Šio produkto negalima pripažinti 1806 pozicijoje klasifikuojamu šokolado danga padengtu gaminiu, kaip apibrėžta 19 straipsnio 3 pastaboje (taip pat žr. Suderintosios sistemos 18 skyriaus paaiškinančiosios pastabos d išimtį). Kadangi gaminys gaunamas, išpučiant ir skrudinant grūdus, ir kadangi jis neklasifikuojamas kitoje Nomenklatūros pozicijoje, jis atitinka 1904 pozicijos reikalavimus (žr. Suderintosios sistemos 1904 pozicijos paaiškinimų A dalį). |+++++ TIFF +++++--------------------------------------------------